Отчет

за дейността на Народно читалище „ Светлина – 1902 г.”

с. Шипково общ. Троян за 2022 г.

Народните читалища са оригинална, чисто българска организация. Те са предвестник на гражданското общество в Родината ни. Заедно с църковните и училищни настоятелства са първите български неправителствени организации.

Народна читалище „Светлина-1902 г.” е организация с нестопанска цел – с традиционна, богата и разнообразна дейност.Създадено в далечната 1902 г. от група ентусиасти НЧ „Светлина – 1902 г.” се превърна в основен център за съхранение и развитие на културните ценности, културно-просветна организация за най-широк кръг от населението,институция, която отговаря на съвременните изисквания за бърз достъп до информация.

 Основните цели и задачи на читалището са заложени в Устава, като основна цел е:

Развитие и обогатяване на културния живот, социалната и образователна дейност на населението.

 Част от заложените мероприятия в културния календар се осъществяваха чрез интернет и изготвяне на табла, витрини, изложби свързани с традиционни празници, бележити дати и годишнини на писатели и дейци.

 За да повишават квалификацията си работещите в читалището участваха в организирани обучения, семинари, дискусии и работни срещи по основните читалищни и библиотечни дейности и работа по проекти.

През годината работихме активно по 2 проектни предложения. Участието в проекти позволява привличане на допълнително финансиране.

”Български библиотеки-съвременни центрове за четене и информираност-2022г.”. Проекта е реализиран с финансовата подкрепа на Министерството на Културата на стойност 1386.82лв. Разработихме и спечелихме проект по програма , като увеличихме библиотечния фонд с 92 броя книги.

Втория проект който беше изпълнен е издаването на книгата 120 години ” НЧ Светлина – 1902 г.” в с. Шипково. Отпечатването и е с финансовата подкрепа на община Троян по Културен календар на стойност 1395 лв. Книгата е израз на почитта към хората, които са отдали време, знания и талант за просперитета на културната институция и селото.

 Благодарни сме за финансовата подкрепа на Община Троян и на Министерство на Културата.

Дейности:

Януaри

06.01.2022г. – 174г. от рождението на Хр. Ботев – подредена витрина с библиотечни материали.

21.01.2022г. – Бабин ден – празнуваме с бабите в пенсионерския клуб, изложба на плетива.

Февруари:

14.02.2022г. – Да поговорим за любовта и да празнуваме Трифон Зарезан – 18.00ч. клуб на самодееца.

19.02.2022г. – 149г. от смъртта на В. Левски. Подредена витрина с книги за живота на Левски .Конкурс за рисунка.

Март:

01.03.2022г. – Баба Марта влиза в домовете на шипковени, закичва с мартеници и благославя за здраве и берекет. Празнуваме деня на самодееца.

03.03.2022г. – 144г. от освобождението на България от османско владичество. Поднасяне на цветя пред паметните плочи на загиналите за свободата шипковени.

06.03.2022г. – Сирни заговезни. Пресъздаване на обичаят „Ялова сватба”

Април:

04.04 – 08.04.2022г. Седмица на Детската книга –четене на приказки с най-малките, гледане на филми и рисуване.

07.04.2022 г. Разговор за Веселин Терзиев – подпоручик летец изтребител,

роден в с.Шипково. Загинал на 20.05.1944 г. във въздушен бой.

28.04.2022 г. – Годишно отчетно събрание.

 Май:

11.05.2022г. – Празник на Св. Братя Кирил и Методий. Ден на библиотекаря. „Библиотекар за един ден” .

12.05.2022 г.– Среща с Цветана Качерилска.

18.05.2022г. – Ден на музейното дело – отворени врати на музейната сбирка.

24.05.2022г. –Ден на българската писменост, просвета и култура – тематична витрина.

27.05.2022г. – Празнуваме 120г. от създаване на НЧ” Светлина -1902г.” Празничен концерт.

Юни:

01.06.2022г. – Ден на детето – празник с най малките читатели.

02.06.2022г. – Спасовден – храмов празник на църквата.

04.06.02022г. – Организиране и провеждане на празника на селото „Сбор на с. Шипково”

24.06.2022г. –Еньовден – запознаване с билките и обичаите за празника

Юли:

08.07.2022г. – 145 г. от рождението на Елин Пелин – подредена витрина с тематични материали.

18.07.2022г. – 185г. от рождението на В. Левски-български национален герой,идеолог и организатор на ВРО – тематична витрина.

30.07.2022 г. – Участие на Женска вокална група в кулинарен празник в с.Гложене.

Юли – август:

Тематични празници, рисунка на асвалт, колективни четения , разучаване на песни и импровизирани изпълнения на сцена на децата, работа с гоблен и др.

06.08.2022г. – Празник на минералната вода – курорт „Шипковски минерални бани”.

12.08.2022 г. – Представяне на книги от автора Нидал Алгафари.

18.08.2022 г. – Среща в с. Шипково с представители на Музея на занаятите гр. Троян и Етнографски комплекс „ Етъра „ гр. Габрово.

Септември:

22.09.2022г. –Ден на независимостта на България – изложба „Моята България”.

23.09.2022 г. – Участие във „Фестивал на сливата” гр. Троян

Октомври:

01.10.2022г. –Ден на възрастните хора – честване в пенсионерския клуб.

Ноември:

01.11.2022г. – ден на будителите – библиотечна изложба..

Декември:

12.12.2022 г.– Получена книгата НЧ„Светлина –1902 г.” в село Шипково .

16.12.2022 г. – Организиране на Коледно парти за всички членове на читалището.

24.12.2022 г. –Вечерта на Рождество Христово се изпълни обичая „Коледуване „.

22.12.2022г. – Среща на децата с Дядо Коледа , като в тържеството участва и оперетна формация „Кантабиле”.



В заключение – читалищата като институция образоват и възпитават, защото читалището е в основата на всяко честване на бележити личности, културни мероприятия и всички празнични събития.

 Председател:

 /Тихомир Лилов/